钦定古今图书集成/历象汇编/庶征典/第133卷 > 《管窥辑要》 > 元
## 钦定古今图书集成/历象汇编/庶征典/第133卷 > 《管窥辑要》 > 元

### 世祖至元十四年金沙泉涌

按《元史世祖本纪》。不载　按《五行志》：“至元十四年九
月，湖州长兴县金沙泉，自唐宋以来用以造茶。其泉
不常有。今瀵然涌出，溉田可数百顷。有司以闻，锡名
瑞应泉。”

至元十五年，河清。

按《元史世祖本纪》，不载　按《五行志》，十五年十二月河水清。自孟津东柏谷至氾水县蓼子谷，上下八十
馀里，澄莹见底，数月始如故。　按《田忠良传》：十五年
三月，汴梁河清三百里。帝曰：“宪宗生河清，朕生河又
清。今河又清，何耶？”忠良对曰：“应在皇太子宫矣。”帝语
符宝郎董文忠曰：“是不妄言，殆有征也。”

### 成宗元贞元年河清

按《元史成宗本纪》。不载。　按《五行志》。“元贞元年闰四
月，兰州上下三百馀里，河清三日。”

### 顺帝至正十三年潮不应候

按《元史顺帝本纪》：“至正十三年七月丁卯，海潮日三
至。”

至正二十年，河清。

按《元史顺帝本纪》。不载　按《明昭代典则》。至正二十
年冬十一月朔，黄河清。凡三日。

至正二十一年，河清。

按《元史顺帝本纪》：“至正二十一年十一月戊辰，黄河
自平陆三门碛下至孟津五百馀里皆清，凡七日，命
秘书少监程徐祀之。”

按：《明昭代典则》：“至正二十一年十二月，石州河清，至
冰泮始如故。